পে'ট্ৰপণ্যৰ দৈনিক মূল্যবৃদ্ধিক লৈ দেশজুৰি বিক্ষোভৰ সন্মুখীন হোৱাৰ পিছত কেন্দ্ৰীয় চৰকাৰৰ লগতে অসম চৰকাৰেও পে'ট্ৰল আৰু ডিজেলত লিটাৰত ২.৫ টকাকৈ হ্ৰাস কৰাৰ কথা ঘোষণা কৰিছে।
চৰকাৰৰ এই সিদ্ধান্তৰ পিছত অসমত বৃ্হস্পতিবাৰে পে'ট্ৰল আৰু ডিজেলৰ মূল্য হ'লগৈ লিটাৰত ক্ৰমে ৮১.৫০ টকা আৰু ৭৩.৯১ টকা।
ইতিমধ্যে টুইটাৰ যোগে এই কথা ঘোষণা কৰিছে অসমৰ বিত্ত মন্ত্ৰী হিমন্ত বিশ্ব শৰ্মাই।
মুখ্য মন্ত্ৰী সৰ্বানন্দ সোণোৱালেও 'সাধাৰণ মানুহৰ বোজা' লাঘৱ কৰিবৰ বাবে এই সিদ্ধান্ত গ্ৰহণ কৰা হৈছে বুলি টুইটাৰযোগে সদৰী কৰিছে।
In order to ease burden on common people & in tandem with the announcement of FM Shri @arunjaitley ji to cut prices of petrol & diesel by Rs 2.50, Govt of Assam has decided to reduce tax on petrol & diesel prices by Rs 2.50 thereby making them cheaper by Rs 5 in Assam.
নতুন দিল্লীত বৃ্হস্পতিবাৰে ভাৰতৰ বিত্ত মন্ত্ৰী অৰুন জে'টলিয়ে এই মূল্য হ্ৰাসৰ কথা ঘোষণা কৰাৰ পিছতে অসম চৰকাৰেও পে'ট্ৰ পণ্যৰ মূল্য হ্ৰাসৰ সিদ্ধান্ত লৈছে।
কিন্তু বৰ্তমান পে'ট্ৰল-ডিজেলৰ মূল্য প্ৰতিদিনে নিৰ্ধাৰণ হোৱাৰ পৰিপ্ৰেক্ষিতত এই সিদ্ধান্তই ৰাইজক সকাহ দিব পাৰিবনে?
দ্বিতীয়তে নতুনকৈ নিৰ্ধাৰণ কৰা মূল্যতো পে'ট্ৰলৰ মূল্য ৮০ টকাৰ ওপৰতে আছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
